Elefantina

Elefantina (, ) estas riverinsulo de Egiptio, ĉe la rivero Nilo, apuda al la unua akvofalo, fronte al la moderna urbo Asuano, mezurante 1.350 metrojn longe kaj 780 metrojn larĝe. La antikvaj ruinoj de la urbo Elefantina iĝas parto de la Monda heredaĵo de Unesko ekde 1979, sub la pli ampleksa Subĉiela Muzeo Nubio kaj AsuanoMerriam-Webster's Geographical Dictionary, Third Edition (Merriam-Webster, 1997; ISBN 0877795460), p. 351..

La nomo Elefantina estas la traduko de la malnovegipta Ab aŭ Abu (ȝbw), kio estas elefanto, la araboj nomis ĝin "Insulo de la Floroj".

En la Antikvo ĝi estis ĉefurbo de la 1a nomoso de la Supra Egiptio, To-Jentit "La landlimo".

Ĝi estis tre grava ekde antikvaj epokoj ĝis la greka periodo pro ĝia apudeco al la unua akvofalo, natura landlimo, en kiu troviĝis grava garnizono, kiu regis la sudajn vojojn de EgiptioIan Shaw, Ed, Oxford History of Ancient Egypt, New York, 2000, page 206.

En Elefantina estis kultata la trio formita el Ĥnum, Satet kaj Anuket. Ĉiuj temploj estis detruitaj de la persa reĝo Kambizo la 2a, filo de Kiro la 2-a, inter 525 kaj 522 a. K.

 Referencoj 

Kategorio:Historio de Egiptio
Kategorio:Urboj de Egiptio
Kategorio:Mondaj heredaĵoj en Egiptio